Document ID: /roh_data/filtered/fineweb-2-filterrobots_roh.jsonl.gz/7620

Las plievgias intensivas da las ultimas emnas ha chaschunà ina bova en in tschancun da la via tranter Tinizong e Rona per ir sur il pass dal Güglia, scriva la polizia chantunala. La bova ch’è vegnida mo plaun ha chaschunà ch’ils mirs da sustegn èn per parts ruts e la via chantunala è sa sbassada sin ina lunghezza da radund 50 meters. Perquai ch’i smanatscha da rumper tras la via vala il scumond per il traffic pesant sin quest tschancun.
Mesiras immediatas
L’Uffizi da construcziun bassa dal Grischun ha immediat instradà mesiras per segirar la via. Las lavurs previsas vegnan probabel a cuzzar fin la sonda ils 2. da fanadur 2016, uschia ch' alura po era il traffic pesant passar il lieu sin in vial. Las ulteriuras lavurs da mantegniment vegnan probabel a cuzzar dus mais, scrivan ils responsabels.
RR novitads 18:00